Source: http://docplayer.fi/493937-Onko-emulla-tulevaisuutta.html
Timestamp: 2016-10-25 05:05:43+00:00
Document Index: 20527794

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Onko EMUlla tulevaisuutta?
Onko EMUlla tulevaisuutta?
Download "Onko EMUlla tulevaisuutta?"
1 No Onko EMUlla tulevaisuutta? Sixten Korkman Yhteenveto Euroopan rahaliitolle viime viikot ovat olleet dramaattisia. Toukokuun alkupäivinä Kreikka oli jo ajautumassa valtiolliseen maksukyvyttömyyteen, mikä oli sysätä muutkin Etelä-Euroopan valtiot ja samalla Euroopan rahoituslaitokset ja talouden uudelleen kriisin kouriin. Eurooppa-päivänä sovittiin Brysselissä politiikkapaketti, joka sisältää mm. merkittäviä euromaiden ja kansainvälisen valuuttarahaston sitoumuksia hätärahoituksen järjestämiseksi rahoitusongelmien kanssa kamppaileville maille. Lisäksi Euroopan keskuspankki ilmoitti ostavansa vaikeuksissa olevien eurovaltioiden joukkovelkakirjalainoja. Tehdyistä päätöksistä huolimatta tilanne maailman rahoitusmarkkinoilla ja Euroopan taloudessa on edelleen hyvin epävarma. Tämä on nähtävä sitä taustaa vasten, että sovittu paketti ei ratkaise kriisin taustalla olevia ongelmia. Parhaimmillaankin toimet antavat vain vähän aikaa sellaisten päätösten tekemiseksi, joilla euroalueen talouskasvu nopeutuu ja valtioiden velkaantuneisuus kääntyy laskuun. Mitään takeita ei ole siitä, että näissä pyrkimyksissä onnistutaan. Tässä analyysissä nykyinen kriisi asetetaan laajempaan yhteyteensä ja pohditaan rahaliiton tulevaisuutta. EMU on valuutta vailla valtiota, sen institutionaalinen pohja on ohut. Rahaliitto syntyi laajana ja jäsenistöltään heterogeenisenä siinä toivossa, että jäsenmaiden konvergenssi ajan myötä kasvaisi. Toisin kävi: vuosien saatossa kehitykset Etelä- ja Pohjois-Euroopassa ovat erkaantuneet toisistaan ja erot ovat kumuloituneet suuriksi. Talouspolitiikka ei ole noudattanut sille asetettuja vaatimuksia. Silti rahoitusmarkkinat rahoittivat pitkään ja auliisti nopeaa velkaantumista kunnes levottomuus levisi ja korkojen riskipreemiot kohosivat. Rahaliiton tulevaisuutta ruoditaan tässä muistiossa eri skenaarioiden valossa. EMUsta voi tulla tulonsiirtounioni tai konkurssien unioni. Näissä tapauksissa se voi hajota. Koettelemusten kautta se voi kuitenkin myös löytää tien kohti parempaa huomista. EMUn tulevaisuus on lupaava vain jos tehdyistä virheistä otetaan oppia niin politiikassa kuin rahoitusmarkkinoillakin. Sen sijaan on turha toivoa tai pelätä, että nykyinen kriisi johtaisi nopeisiin harppauksiin kohti vahvaa ylikansallista valtaa käyttävää liittovaltiota. Sixten Korkman on EVAn ja ETLAn toimitusjohtaja.2 Oli järkytys, että euro näytti ajautuneen umpikujaan Vaikka suistuminen kuilun pohjalle vältettiin, jäljelle jäi kipeitä kysymyksiä Onko luottamista siihen, että tähän mennessä tehdytpäätökset pelastavat rahaliiton? Aluksi Tämän vuoden Eurooppa-päivänä, 9. toukokuuta, Euroopan Unioni teki talous- ja integraatiopoliittisesti poikkeuksellisen merkittäviä päätöksiä. Talouspoliittisesti oli kyse Euroopan pelastamisesta uhkaavasta finanssi- ja talouskriisistä, jonka Kreikan ja muiden Etelä- Euroopan maiden ajautuminen valtiolliseen konkurssiin tai maksukyvyttömyyteen olisi muuten laukaissut. Integraatiopoliittisesti oli melkoinen järkytys, että Euroopan yhdentymisen suuri saavutus, euro, näytti ajautuneen umpikujaan. Kiireessä ja suurten paineiden alla syntyneet päätökset euron pelastamiseksi havainnollistavat samalla integraation syvenemisen itseään ruokkivaa luonnetta: yhteinen raha patistaa talouspoliittisen yhteistyön tiivistämiseen ennemmin tai myöhemmin. Tämä funktionaalinen integraatio oli kantavana ajatuksena siinä julistuksessa, jonka Jean Monnet kirjoitti ja Ranskan ulkoministeri Robert Schuman lähetti Euroopan hallituksille kuusi vuosikymmentä sitten 9. toukokuuta Miksi kriisiin ajauduttiin, missä syy? Onko luottamista siihen, että tähän mennessä tehdyt päätökset pelastavat rahaliiton sitä uhkaavasta ahdingosta? Ovatko ongelmat pakottamassa rahaliiton jäseniä luomaan yhteisen rahan perustaksi poliittisen unionin, vahvasti keskitettyä valtaa käyttävän liittovaltion? Mitä tapahtuu, jos kansalaiset raskaasti velkaantuneissa maissa eivät suostu nielemään mailleen määrättyjä rohtoja? Onko kyse siitä, että holtittomasti käyttäytyneiden valtioiden velkoja ja pankkien kyseenalaisia saatavia ollaan siirtämässä vastuullisemmin toimineiden valtioiden kansalaisten maksettavaksi? Viestittävätkö tapahtumat valtioille ja sijoittajille, että lainoja voi surutta myöntää myös holtittoman taloudenpidon maille, koska muut jäsenmaat ja Euroopan keskuspankki (EKP) kuitenkin kantavat riskit? Ovatko euro ja EMU nyt entistä heikompia ja onko käsillä nyt kehitys, jonka lopussa häämöttää rahaliiton hajoaminen? Kysymykset ovat aiheellisia ja niihin ei ole varmoja vastauksia. Seuraavassa palautan ensin mieliin rahaliiton institutionaalisen perusasetelman eli sen, että euro on valuutta vailla valtiota. Tämän jälkeen kiinnitän huomiota euroalueen sisäisen kehityksen erkaantumiseen, joka on pitkään kumuloitunut ja joka lopulta vei rahaliiton kriisiin ja romahduksen partaalle. Lopuksi käsittelen tuoreiden päätösten merkitystä euron ja rahaliiton tulevaisuuden kannalta ja pohdin kysymystä siitä, voiko kehitys johtaa federatiivisten piirteiden vahvistamiseen EU:ssa ja/tai ristiriitojen kärjistymisen kautta rahaliiton hajoamiseen. Valuutta vailla valtiota Euroopan rahaliitosta käytiin pitkään ja laajasti keskustelua ennen sen muodostamista. EMUn tavoitteena olivat Euroopan talouden tehokkuuden ja rahoituksellisen vakauden lisääminen sekä sisämarkkinoiden toiminnan parantaminen. Näissä keskusteluissa monet korostivat myös poliittisen yhtenäisyyden merkitystä. Vaikutusvaltainen Saksan Bundesbank ( Buba ) oli tuolloin sitä mieltä, että kestävän rahaliiton edellytyksenä on poliittinen unioni. Kuten niin usein, poliittisen unionin käsitettä ei keskusteluissa täsmennetty, mutta Buba tarkoitti järjestelmää, jossa yhteinen liittohallitus voisi pakottaa jäsenmaat tiukkaan taloudenpitoon. Myös rahaliittoa voimakkaasti ajanut Saksan liittokansleri Helmut Kohl myönsi ennen vuoden 1991 ratkaisevaa Maastricht-kokousta, että yhteinen raha ilman poliittista liittoa olisi kuin ilmassa leijuva linna. Kohl kuitenkin hyväksyi Ranskan presidentin François Mitterrandin käsityksen, jonka mukaan yhdentyvä Saksa pitää sitoa vahvoin sitein yhdentyvään Eurooppaan. Kompromissi syntyi, kun EKP:lle turvattiin erittäin vahva (Bubaakin vahvempi) itsenäisyys mitä myönnytystä Mitterrand sittemmin katui. EMU on kaiken kaikkiaan paitsi taloudellinen, myös vahvasti poliittinen ja poliittisten kompromissien sävyttämä projekti. Myös Suomen liittyminen euroon oli vähintään yhtä paljon poliittinen kuin taloudellinen päätös; näin osoitettiin Suomen tahto kuulua EU:n ytimeen. Vuonna 1999 alkaneen rahaliiton institutionaalinen pohja jäi Ranskan ja Saksan välisten syvien erimielisyyksien takia lopulta varsin ohueksi (kuvio 1). Euro on valuutta vailla valtiota: liitolla on yksi raha, yksi keskuspankki (EKP) ja yksi rahapolitiikka. Toisaalta liitossa on tätä nykyä 16 itsenäistä ja omaa päätösvaltaa3 käyttävää valtiota, jolla kullakin on oma budjettinsa ja jotka kukin harjoittavat omaa vero-, sosiaali- ja työllisyyspolitiikkaa. Sisämarkkinat ovat kaikille EU-maille yhteiset, mutta monet markkinat ovat edelleen vain heikosti integroituneita (esim. energia, myös useat palvelut), ja etenkin työmarkkinat ovat instituutioiltaan ja käyttäytymiseltään vahvasti kansallisia. Talouspolitiikan vastuun ja vallan jako rahaliitossa on karkeasti ottaen sellainen, että EKP vastaa rahapolitiikasta, kun taas kansalliset hallitukset ovat vastuussa sekä finanssipolitiikasta että rakennepolitiikasta (kuvio 2). Lisäyksenä edellä sanottuun jäsenmailla on velvollisuus talous- ja etenkin finanssipolitiikan koordinaatioon EU:n ministerineuvostossa (vrt. jäljempänä). Jäsenmaiden mahdollisuuksia toimia omaehtoisesti rajoittavat myös yhteisölainsäädäntö sekä komission oikeus puuttua kilpailupolitiikkaan ja valtiontukiin. Edelleen EU pyrkii rakennepolitiikan määrätynasteiseen koordinaatioon ns. Lissabon-prosessin (nyttemmin E2020) puitteissa. Melko yleinen käsitys tosin on, että tuo koordinaatio on jäänyt byrokraattiseksi ja retoriseksi puuhasteluksi ilman vaikutuksia jäsenmaiden käyttäytymiseen. Kuvio 1 Valuutta vailla valtiota RAHA 1 valuutta 1 keskuspankki 1 rahapolitiikka EMUn institutionaalisen rakenteen hallitseva piirre on sen epäsymmetrisyys. Joidenkin mielestä epäsymmetrisyys johtaa väistämättä eri politiikka-alueiden ja eri jäsenmaiden välisiin jännitteisiin, joiden hallitseminen edellyttäisi tiiviimpää yhteistyötä tai vallan siirtämistä unionitasolle kaikilla politiikka-alueilla. Toiset katsovat, että juuri yhteinen raha ja rahapolitiikka perustelevat kansallisen päätösvallan säilyttämistä laajana muilla politiikkalohkoilla. Näin siksi, että rahaliiton jäsenmaat joka tapauksessa ovat kovin erilaisia ja siksi tarvitsevat kansalliset olosuhteet huomioon ottavia talousja yhteiskuntapoliittisia ratkaisuja. EMUn epäsymmetrisyys on kiistaton mutta tämän seikan merkitys on kiistanalainen. Rahaliiton institutionaalinen perusta on ohut mutta yhteiselle rahalle on toki yritetty rakentaa turvajärjestelmiä. Perussopimukseen nojautuen ja poliittisin päätöksin on luotu ns. Vakaus- ja Kasvusopimus (VKS), joka vaatii rahaliiton jäsenmaita noudattamaan budjettikuria: julkisen talouden osalta on pyrittävä tasapainoon tai ylijäämään, alijäämä ei saisi ylittää 3 prosenttia kokonaistuotannosta, ja julkisen talouden bruttovelan pitäisi pysyä kohtuullisena tai pienempänä kuin 60 prosenttia kokonaistuotannosta. Komission valvonnan ja Neuvoston toimesta tapahtuvan talouspolitiikan koordinaation tehtävänä on huolehtia näiden yhteisesti omaksuttujen pelisääntöjen tehokkaasta noudattamisesta. Mainittujen rajojen rikkomisesta neuvosto voi komission esityksestä määrätä jopa tuntuvia sakkorangaistuksia. Lisäksi perussopimus sisältää jäsenmaiden julkisen talouden kurinalaisuutta vaativia pykäliä, joiden mukaan jokaisen jäsenmaan tulee vastata julkisen taloutensa sitoumuksista; EU tai muut maat eivät saa auttaa rahoitusvaikeuksiin joutunutta jäsenmaata ( no bail out -pykälä). Myöskään EKP ei saa rahoittaa jäsenmaiden julkisen talouden alijäämiä, ja keskuspankin itsenäisyys on säädetty poikkeuksellisen vah- EMUn hallitseva piirre on sen epäsymmetrisyys Yhteiselle rahalle on toki yritetty rakentaa turvajärjestelmiä Komission ja Neuvoston tehtävänä on huolehtia näiden pelisääntöjen noudattamisesta Kuvio 2 Kuka päättää EMUssa? Epäsymmetrinen RAHALIITTO Rahapolitiikka Finanssipolitiikka Muu politiikka Jäsenmaa - Päätösvalta Päätösvalta TALOUS Yhteiset sisämarkkinat, mutta kansalliset työmarkkinat POLITIIKKA 16 hallitusta 16 budjettia 16 politiikkaa Unioni Päätösvalta Koordinaatio Koordinaatio, Valvonta, Lainsäädäntö4 Ajatuksena oli, että rahaliiton olisi muodostanut suhteellisen homogeeninen maaryhmä poliittisista syistä EMU syntyi kuitenkin laajana ja heterogeenisena vaksi juuri sen varmistamiseksi, että se ei alistaisi rahapolitiikkaansa poliittisten toiveiden tai vaatimusten mukaisesti. Euron turvaksi säädetyt säännöt ovat juridisesti vahvoja jos ne kestävät sääntöjen soveltamiseen kohdistuvat poliittiset paineet. Euromaiden erkaantuminen Maastricht-sopimusta laadittaessa ajatuksena oli, että rahaliiton muodostavat lähinnä Saksa ja Ranska sekä Benelux-maat. Tämä kova ydin olisi muodostanut suhteellisen homogeenisen maaryhmän, mikä otaksuttavasti olisi helpottanut yhteisen rahan toimintaa. Maastricht-sopimukseen kirjattiin tästä syystä tunnetut konvergenssikriteerit, joiden tiukka soveltaminen olisi estänyt Etelä-Euroopan maiden (ja Belgian) liittymisen rahaliittoon. Mutta toisin kävi: rahaliiton alkaessa vuonna 1999 mukana oli kaikkiaan 11 maata, ja Kreikka liittyi jo seuraavana vuonna (omia tilastojaan vääristäen). Poliittisista syistä EMU syntyi laajana ja siihen osallistuvien maiden talouden ja politiikan suhteen heterogeenisena kokonaisuutena. Monet amerikkalaiset ja muutkin ekonomistit varoittelivat niistä ongelmista, joita epäsymmetriset shokit voisivat EMUlle aiheuttaa. Tältä osin kehitys on ollut odotettua ongelmattomampaa; maailmantalouden häiriöt ovat voittopuolisesti vaikuttaneet rahaliiton maihin samalla tavalla, eli ne ovat olleet vaikutuksiltaan lähinnä symmetrisiä. Ongelmaksi ovat sen sijaan muodostuneet erot jäsenmaiden talous- ja finanssipolitiikassa sekä työmarkkinakäyttäytymisessä, etenkin Etelä-Euroopan ja Pohjois-Euroopan välillä. Näistä syistä aiheutunut talouden kehityksen erkaantuminen etelän ja pohjoisen välillä on pitkään jatkuessaan aiheuttanut suuriksi kumuloituneita eroja useilla saroilla. Euromääräiset yksikkötyökustannukset ovat rahaliiton aikana yleensä nousseet reippaasti Etelä-Euroopan maissa, kun sen sijaan kehitys Pohjois-Euroopassa, etenkin Saksassa ja osin myös Suomessa, on ollut maltillista (kuvio 3). Tämä on osaltaan myötävaikuttanut siihen, että ulkoinen tasapaino vaihtotaseella mitattuna on ollut heikko edellä mainitussa maaryhmässä jälkimmäiseen verrattuna (kuvio 4). Myös julkisen talouden rahoitusalijäämät ovat Etelä- Euroopassa varsin suuria, jos kohta myös pohjoisemmat maat ovat usein ylittäneet 3 prosentin alijäämärajan (kuvio 5). Suomalaisittain on mielenkiintoista, että erot eivät ole ytimen ja periferian välillä (kuten aiemmin joskus ounasteltiin) vaan Etelä- ja Pohjois-Euroopan välillä. Maaryhmien välinen ero ilmenee hintakilpailukyvyn ja julkisen talouden lisäksi myös rakennepolitiikan eri ulottuvuuksia vertailta- Kuvio 3 Yksikkötyökustannukset eräissä euromaissa, 1999=100 Kuvio 4 Vaihtotase eräissä euromaissa Ind % Ongelmaksi ovat muodostuneet erot jäsenmaiden talous- ja finanssipolitiikassa sekä työmarkkinakäyttäytymisessä Kreikka Portugali Italia Espanja Irlanti Suomi Saksa Lähteet: Eurostat, komission kevätennusteet. 20 Saksa Suomi 15 Irlanti Italia Espanja Portugali 10 Kreikka Lähteet: Eurostat, komission kevätennusteet.5 essa, kuten WEF on Lissabon-prosessia arvioidessaan todennut. Yleisesti ottaen on kyse siitä, että Etelä-Euroopan maat ovat harjoittaneet löysempää finanssipolitiikkaa. Ne ovat myös olleet kykenemättömämpiä uudistamaan talouksiensa rakennetta ja ovat sallineet kilpailukykynsä rapautumisen yli ajan. Seurauksena on nyt muodostunut kasvupoliittisesti vaikea tilanne, jossa kilpailukyky on heikko ja julkinen velkaantuneisuus suurta (kuvio 6). Rahaliiton sisäisen erkaantumisen ongelma ei ole uusi. Sitä koskevaa huolestumista on euroryhmän kokouksissa tuotu esiin jo pitkään ei vähiten Suomen toimesta. Vaivihkaa patoutuneiden jännitteiden purkautumista on silti ollut varsin vaikea ennakoida. Vielä vuonna 2008 komissio ja EKP sekä monet euroalueen poliitikot ja tutkijat ylistivät euron ensimmäistä vuosikymmentä loistavana menestyksenä. Nyt, vain kaksi vuotta myöhemmin, monet kriitikot katsovat EMUn tuomiopäivän olevan lähellä ja onnittelevat ulkopuolelle jättäytyneitä maita viisaasta päätöksestä. Turvajärjestelmät pettivät Mikä meni pieleen? Onko kysymyksessä EMUn valuvika vai virheet käytännön toimissa, politiikan toteuttamisessa? Tähän voi ensinnäkin todeta, että mukaan tullut maaryhmä mitä ilmeisimmin oli turhan iso: Etelä-Eurooppaa kohtaan kohdistetut epäilyt näyttävät käyneen toteen. Liittyessään rahaliittoon nuo maat saivat nauttia korkotasonsa roimasta alenemisesta. Maat eivät kuitenkaan hyödyntäneet velan korkomenojen vähenemistä parantaakseen julkisen talouden tasapainoa. Sen sijaan näin syntyneet säästöt käytettiin muiden julkisten menojen kasvattamiseen. Sittemmin matalat korot johtivat myös yksityisen sektorin kulutusjuhlaan ja kiinteistöbuumiin. Toiseksi vakaus- ja kasvusopimus on mitä ilmeisimmin pettänyt. Itse sopimus on vuosien varrella läpikäynyt eri vaiheita, mutta sitä ei missään vaiheessa ole sovellettu tiukasti ja tuloksellisesti. Ensimmäinen VKS muotoutui 1990-luvun lopulla pitkälti Saksan valtiovarainministerin vaatimusten mukaiseksi ( Waigel-versio ). Siinä pyrittiin periaatteessa mahdollisimman mekaaniseen VKS:n sääntöjen soveltamiseen, jolloin monet talouspoliittisesti perustellut näkökohdat jäivät vaille huomiota. Käytännössä tiukka sääntöjen soveltaminen ei onnistunut, koska perussopimus väistämättä jättää varaa tulkinnalle, sanktioiden määrääminen on poliittisesti varsin vaikeaa ja myös Saksa ja Ranska rikkoivat sopimusta ja estivät sen asiallisen soveltamisen itsen- Erkaantumisen ongelmaa koskevaa huolestumista on tuotu esiin jo pitkään Onko kysymyksessä EMUn valuvika vai virheet käytännön toimissa? Vakaus- ja kasvusopimus on mitä ilmeisimmin pettänyt Kuvio 5 Julkisen sektorin jäämät eräissä euromaissa, % BKT:sta Kuvio 6 Kilpailukyky ja julkinen velka 2010 eräissä maissa % Irlanti Kreikka Espanja Portugali Italia Saksa Suomi Yks.työkust. euroissa, koko kansantalous, 1999= GRE POR 135 ITA SPA 130 NET IRE 125 FIN BEL FRA AUT 110 GER Julkisen talouden bruttovelka, % BKT:sta Lähteet: Eurostat, komission kevätennusteet. Lähde: komission kevätennusteet.6 Markkinat eivät ennen finanssikriisiä rankaisseet ison julkisen talouden alijäämän maita Jäsenmaiden talouspoliittisen käyttäytymisen kannalta tätä on pidettävä valitettavana sä kohdalla neuvoston kokouksessa 25. marraskuuta Sittemmin VKS uudistettiin, jälleen paljolti Saksan valtiovarainministerin vaatimusten pohjalta ( Eichel-versio ). Uusi versio on taloudellisesti paremmin perusteltu ja vähemmän mekaaninen, mutta se sallii entistäkin suurempaa tulkinnanvaraa ja joustavuutta sääntöjen soveltamisessa. Kriisin takia sääntöjä ollaan jälleen pohtimassa komissaari Olli Rehnin ja EU:n presidentin Herman van Rompuyn johdolla. Kokemus tukee kuitenkin käsitystä, että poliittis-legaalisten sääntöjen soveltaminen järkevästi ja samalla tiukasti on kovin vaativa tehtävä. Kolmas toteamus on, että markkinat eivät ennen finanssikriisiä rankaisseet ison julkisen talouden alijäämän maita (kuvio 8). Tämä on ymmärrettävää siinä mielessä, että yksittäisen Taulukko 1 Eräiden EU-maiden kilpailukyky 1 Maat Sija Muutos Ruotsi Suomi Tanska Alankomaat Saksa Itävalta Ranska Iso-Britannia Belgia Irlanti Viro Slovenia Tsekki Portugali Espanja Slovakia Liettua Unkari Latvia Kreikka Puola Italia Kuvio Kilpailukyky on arvioitu sen perusteella, miten maat suoriutuvat ns. Lissabon- prosessin indikaattoreiden valossa. Vakaus- ja kasvusopimus maan heikko talouspolitiikka ei rahaliitossa johda odotuksiin tämän maan valuutan heikkenemisestä ja sitä kautta tapahtuvaan kotimaisten korkojen kohoamiseen (kun maalla ei ole omaa valuuttaa). Mutta lisäksi sijoittajat ilmeisesti ajattelivat kaikkien maiden voivan kaikissa olosuhteissa hoitaa velkansa ilman maksuhäiriöitä joko omin toimin tai muiden euromaiden avulla. Näyttää siltä, että avunannon kieltopykälä (no bail-out) ei ole uskottava. Jäsenmaiden talouspoliittisen käyttäytymisen kannalta tätä on pidettävä valitettavana, sillä finanssimarkkinoiden palautemekanismi valtion lainojen luottotappioriskejä heijastavien korkopreemioiden muodossa voisi kannustaa rahaliiton jäsenmaita harjoittamaan talouden kasvua ja julkisen talouden tasapainoa vahvistavaa talouspolitiikkaa. Juuri rahaliitossa tämän mekanismin voisi ajatella olevan merkittävä, koska lainoja voidaan tällöin hoitaa vain veroja kansalaisilta keräämällä tai lainaamalla markkinoilta rahaa. Yksittäinen euromaa ei voi rahoittaa alijäämiä seteleitä painamalla, sillä setelipainon käyttö on EKP:n hallussa, eli EKP säätää rahan määrän kehitystä. Yhdysvalloissa moni osavaltio on joutunut liiallisten alijäämien takia ahdinkoon, kun lainojen korot ovat kohonneet ja lainansaanti markkinoilta vaikeutunut. Euroalueella jouduttiin pitkään ihmettelemään eri maiden Kuvio 8 %-yks. 4,0 3,5 3,0 2,5 2,0 1,5 1,0 10 vuoden valtion joukkovelkakirjojen tuottoero Saksaan Irlanti Kreikka Italia Portugali Espanja Suomi Ranska 1 Waigel-versio 2 Eichel-versio 3 Rehn/Rompuy Tiukka ja tyhmä Sofistikoitunut ja salliva??? 0,5 0,0-0, Lähde: OECD.7 välisten korkoerojen pienuutta kunnes hermostuneisuus maailman finanssimarkkinoilla kesällä 2007 alkoi ja muistutti sijoittajia riskien ja riskierojen olemassaolosta. Laatikko 1 Pitäisikö Saksan olla Kreikan kaltainen? Eri puolilla tehdyissä arvioissa on katsottu, että nykyisen kriisin taustalla on osaltaan Saksan liiankin hyvä kilpailukyky ja sen harjoittama tiukka finanssipolitiikka. Tämän pohjalta he suosittavat Saksalle sallivampaa palkkapolitiikkaa ja kysyntää kasvattavia verohelpotuksia. Ajatus on, että Kreikka ja muut Etelä-Euroopan maat hyötyisivät näin vientimarkkinoiden kasvusta ja voisivat helpommin kohentaa oman taloutensa kasvua ja budjettitasapainoa. Tässä katsannossa EMUn ongelmana ei ole vain Etelä-Euroopan leväperäisyys vaan myös Saksan nuukuus. On tietenkin totta, että rahaliiton sisäinen erkaantuminen olisi vähäisempää jos kustannuskehitys Pohjois-Euroopassa olisi nopeampaa ja julkinen talous heikommalla tolalla. Toisaalta julkista taloutta myös Pohjois-Euroopassa vaivaa väestön ikääntymisestä johtuva kestävyysvaje. Ja voisiko EMU todella hyötyä Saksan inflaation kiihtymisestä? Oletetaan, että Saksa (ja mahdollisesti myös Hollanti, Itävalta ja Suomi) lisäisi julkisia menoja ja/tai keventäisi verotusta kotimaisen kysynnän kasvattamiseksi. Miten tämä vaikuttaisi euroalueen talouskehitykseen? On realistista olettaa, että kysynnän kasvu jonkin verran nopeuttaisi talouskasvua lyhyellä tähtäimellä elvytystä harjoittavissa maissa. Arvioiden mukaan kysynnän kasvusta kuitenkin vain varsin pieni osa kohdistuisi Etelä- Euroopan tuotantoon. Lisäksi Pohjois-Euroopan elvytyspolitiikka voisi jossain määrin lisätä euroalueen inflaatiopaineita sekä siksi johtaa EKP:n rahapolitiikan kiristämiseen ja euron vahvistumiseen. Etelä-Eurooppa voisi euroalueen sisällä hyötyä lievästi kilpailukykynsä kohenemisesta suhteessa Pohjois-Eurooppaan, mutta kärsisi euron vahvistumisesta kilpailussa kolmansien maiden kanssa. Nettovaikutus voisi Etelä-Euroopan kannalta hyvinkin olla negatiivinen. Vastaava pätee jos palkkakehitys Pohjois-Euroopassa nopeutuisi ja johtaisi EKP:n rahapolitiikan kiristämiseen ja euron vahvistumiseen. Ajatus, jonka mukaan voimakkaampi finanssipoliittinen ekspansio ja leväperäisempi palkkakehitys Pohjois-Euroopassa merkittävästi helpottaisivat Etelä- Euroopan ahdinkoa, ei tunnu vakuuttavalta. Sen sijaan euromaiden finanssipolitiikan kiristäminen voi osaltaan vaikeuttaa maailmantalouden elpymistä. Jos kaikki euromaat pyrkivät kilpailukyvyn kohentamiseen ja budjettivajeiden pienentämiseen, johtaa tämä joko taantuman pitkittymiseen tai euron heikkenemiseen ja euroalueen vientivetoisen kasvun nopeutumiseen. Jälkimmäisessä tapauksessa jotkut katsovat, että euroalue ei myötävaikuta riittävästi globaalin talouskasvun edellytyksiin. Tämä on kuitenkin ongelma, jota euroalue ei voi ratkaista omin toimin, se edellyttää talouspolitiikan koordinaatiota globaalilla tasolla. On syytä korostaa, että rahaliiton ajankohtaisissa vaikeuksissa ei ole kysymys vain julkisen talouden alijäämistä. Etenkin Espanjan ja Irlannin kohdalla oli enemmänkin kyse yksityisen sektorin velka- ja kiinteistökuplasta sekä rakennusbuumista, joka lopahtaessaan johti jyrkkään tuotannon laskuun ja suuriin pankkien luottotappioihin. Taantuman tullen merkittävä osa yksityisen sektorin liiallisista veloista on eri väyliä myötä siirtynyt tai siirtymässä valtion velaksi. Julkista valtaa ei näissä maissa voi moittia ensisijaisesti menopolitiikasta vaan riittämättömästä kyvystä yksityisen sektorin lainanoton ja kiinteistösijoitusten kasvun rajoittamiseen. Sopii korostaa sitäkin, että euron ongelmat kärjistyivät vuoden 2008 syksyllä alkaneen globaalin finanssikriisin vanavedessä. Yksityisen sektorin ylivelkaantumisesta aiheutunut kriisi on taantuman ja hallitusten harjoittaman elvytyspolitiikan seurauksena enenevästi johtanut valtioiden ajautumiseen velkakriisiin tai sen partaalle. Rahaliiton eteläiset jäsenmaat ovat tästä esimerkkinä, mutta samanlaisia ongelmia häämöttää myös monien muiden nopeasti velkaantuvien maiden kohdalla (kuten Iso-Britannia, Yhdysvallat tai Suomi). Erkaantumista luonnehdittaessa voi lopuksi todeta, että sitä voi tarkastella ainakin kahdesta näkökulmasta: Etelä-Eurooppa ei ole kantanut riittävästi huolta kilpailukyvystä ja julkisen talouden tasapainosta ja/tai Pohjois-Eurooppa on ollut liian kurinalainen ja kilpailukykyinen. Jotkut kriitikot ovat katsoneet, että Saksan pitäisi olla enemmän kuin Kreikka, eikä päinvastoin! Saksalaisille (ja monille muillekin) väite tuntuu kuitenkin poliittisesti pulmalliselta ja myös analyyttisesti kyseenalaiselta (ks. laatikko 1). Rahaliiton kriisi Viimeksi kuluneen vuoden aikana ei enää ole tarvinnut päivitellä finanssimarkkinoiden surutonta suhtautumista raskaasti velkaantuneiden maiden luottokelpoisuuteen. Korkojen riskipreemiot ovat vastikään olleet erittäin suuria, ja etenkin Kreikan on ollut käytännössä lähes mahdotonta saada lainoja markkinoilta (kuvio 9). Nyt on käynyt ilmeiseksi, että iso julkinen velka tai yleisemmin heikko julkisen talouden Kyse ei ole vain finanssipolitiikan kurinalaisuudesta vaan myös kilpailukyvystä ja kasvusta Ongelmia häämöttää myös monien muiden nopeasti velkaantuvien maiden kohdalla8 Finanssimarkkinoiden palautemekanismi on alkanut toimia mutta kovin myöhään ja kovakouraisena Päättäjiä on toistuvasti moitittu siitä, että he tekevät liian vähän liian myöhään tasapaino sittenkin aiheuttaa paineita korkotason kohoamiseen varsin ongelmallisella tavalla (kuvio 10). Finanssimarkkinoiden palautemekanismi on alkanut toimia mutta kovin myöhään ja kovakouraisena. Korkojen kohoaminen olisi eskaloituessaan hyvinkin pian johtanut ongelmamaiden likviditeettikriisiin, maksukyvyttömyyteen, jolloin monille pankeille ja eläkerahastoille sekä muille sijoittajille olisi aiheutunut huomattavan suuria tappioita. Tarkkaa tietoa Etelä-Euroopan (ja Irlannin) liikkeeseen laskemien joukkovelkakirjalainojen jakaumasta eri sijoittajien kesken ei ole käytettävissä. Näiden valtioiden velkojen hoitamatta jättäminen olisi joka tapauksessa suoraan tai välillisesti pakottanut Euroopan pankkijärjestelmää saataviensa mittaviin alaskirjauksiin, mikä olisi laukaissut akuutin finanssikriisin ja pakottanut valtioita pankkien pääomittamiseen tavalla tai toisella. Pelkästään Saksan pankeilla, jotka jo muutenkin ovat vaikeuksissa, on 5 velkaisimman euromaan osalta saatavia noin 700 mrd. euron edestä. Kevään kuluessa euroalueen päättäjät ovat olleet enenevästi huolissaan ongelmamaiden häämöttävästä maksukriisistä. Tilanteen rauhoittamiseksi tehtiin ensin periaatepäätös siitä, että Kreikalle olisi tarvittaessa annettava hätärahoitusta euromaiden (80 mrd. euroa) ja kansainvälisen valuuttarahaston toimesta (30 mrd. euroa). Sittemmin Kreikka on esittänyt pyynnön hyödyntää tätä järjestelmää, joka toisaalta edellyttää Kreikan sitoutumista rajuun julkisen talouden sopeutumisohjelmaan. Näistä päätöksistä huolimatta finanssimarkkinoiden levottomuus lisääntyi huhtikuun lopulla. Euroalueen päättäjiä on toistuvasti moitittu siitä, että he tekevät liian vähän liian myöhään ja siten myötävaikuttavat finanssimarkkinoiden levottomuuksien voimistumiseen. Päättäjät ovat vuorostaan syyttäneet keinottelijoita ja markkinoita sekä mediaa kriisin pahenemisesta. Edelleen on moitittu Euroopan keskuspankkia, joka kriitikoiden mielestä on kavahtanut vastuun ottamista Euroopan rahoitusjärjestelmän vakaudesta. Myös Saksan kurinalainen taloudenpito on nähty ongelmana Etelä-Euroopan kasvun ja kilpailukyvyn kannalta (laatikko 1). Näistä näkökohdista huolimatta on vaikea olla päätymättä siihen johtopäätökseen, että kriisin taustalla on ennen kaikkea euron pelisääntöjen leväperäinen toteuttaminen, joka salli kumulatiivisen erkaantumisen tapahtuvan. Politiikkareaktiosta itse kriisiin on edelleen erimielisyyttä: virallinen kanta on, että Kreikan valtion (ja sitä rahoittavien pankkien) pelastaminen oli systeemisten riskien takia välttämätöntä. Muutoin olisi ajauduttu hallitsemattomaan ja itseään ruokkivaan finanssi- ja talouskriisiin. Kilpaileva vähemmistökanta Kuvio 9 10 vuoden valtion joukkovelkakirjojen tuottoero Saksaan Kuvio 10 Pitkät korot ja julkinen velka eräissä maissa %-yks. Yks.työkust. euroissa, koko kansantalous, 1999= Kreikka Portugali Espanja Italia Eurooppa, yritykset Ranska Suomi FIN SPA NET IRE POR FRA BEL ITA GRE AUT Lähteet: Bloomberg, ETLA. 110 GER Julkisen talouden bruttovelka, % BKT:sta Lähteet: Bloomberg, komission kevätennusteet.9 on, että EMU tämän kriisipaketin myötä valitsi tuhon tien, sillä Kreikan velkojen hallittu uudelleenjärjestely olisi paremmin vastannut EMUn perussopimuksen henkeä ja myös ollut omiaan opastamaan muita maita ja rahoitusmarkkinoita parempaan ja euroa pitkällä aikavälillä vahvistavaan kehitykseen. Kreikan varomattomasta velkaantumisesta ja rahoituslaitosten tuottohakuisesta sijoitustoiminnasta aiheutuvien riskien siirtäminen muiden euromaiden veronmaksajien harteille on väärin ja demoralisoivaa. Pelastusoperaation puoltajien vastaväite tähän on, että Yhdysvaltojen viranomaiset juuri tämän kaltaisin perustein päästivät Lehman Brothersin konkurssiin mikä melko nopeasti johti koko maailman rahoitusjärjestelmän kriisiin! Yksimielisiä voidaan olla siitä, että vastaisen varalle tarvitaan pysyvä kriisien hallintajärjestelmä, jonka puitteissa myös hallittu velkojen uudelleenjärjestely on varteenotettava vaihtoehto velkakriisiin ajautuneen maan tapauksessa. Eurooppa-päivän (9. toukokuuta) ratkaisut on joka tapauksessa nähtävä sitä taustaa vasten, että päättäjät olivat selkä seinää vasten kriisin kärjistymisen takia: kriisin eskaloituminen hallitsemattomaksi oli estettävissä vain rohkeilla ja markkinoiden vakuuttamiseen tähtäävillä ratkaisuilla. Kriisipaketti oli kaikkinensa poikkeuksellisen laaja (taulukko 2). EU ja euroalueen jäsenmaat päättivät luoda valmiuden varsin mittavaan valtioiden hätärahoitukseen. Sitoumusten yhteismäärä on lähes 600 mrd. euroa ( ), minkä lisäksi IMF on valmis hätärahoitukseen lähes 300 mrd. euron edestä (30+250). Rahoitus on vahvasti ehdollista, sen edellytyksenä on IMF:n avulla laadittu julkisen talouden sopeuttamisohjelma. Komissio on jo esittänyt toimia pysyvän kriisien hallintajärjestelmän luomiseksi sekä finanssipolitiikan seurannan ja VKS:n tiukentamiseksi. Euroalueen valtiopäämiehet antoivat 7. päivänä toukokuuta EU:n presidentille (Herman van Rompuy) tehtäväksi selvittää komission kanssa mahdollisuuksia ei vain finanssipolitiikan kurinalaisuuden vahvistamiseksi vaan myös jäsenmaiden kilpailukyvyn seurannan parantamiseksi. Lisäksi ongelmavaltiot esittivät nopeasti toimia julkisen taloutensa kohentamiseksi (esim. Portugali, Espanja, myös Ranska). Varsin merkillepantava osa pakettia on, että EKP vastoin aiempia kantojaan ilmoitti ryhtyvänsä ostamaan valtiolainoja markkinoilta niiden toimivuuden ja likviditeetin tukemiseksi. Jo aiemmin EKP oli ilmoittanut hyväksyvänsä toistaiseksi myös Kreikan valtion liikkeeseen laskemia joukkovelkakirjalainoja edelleen keskuspankkirahoituksen vakuutena, vaikka Kreikan valtion papereita luottokelpoisuuden alenemisen valossa on pidettävä roskalainoina (junk bonds). Lisäksi EKP ryhtyi uudestaan tarjoamaan 3 ja 6 kuukauden mittaista rahoitusta pankeille niiden maksuvalmiuden turvaamiseksi. Nämä päätökset, etenkin EKP:n sitoutuminen valtionlainojen ostamiseen, ovat herättäneet ristiriitaisia tunteita: Ranskan presidentti Nikolas Sarkozy kehuu päätöksiä ja korostaa omaa rooliaan niiden synnyttämisessä, kun taas Saksassa kannetaan laajasti huolta EKP:n itsenäisyyden murenemisesta. EKP:n toiminta alentaa Etelä-Euroopan valtion lainojen korkoja mutta on myös omiaan nostamaan Riskien siirtäminen muiden euromaiden veronmaksajien harteille on väärin ja demoralisoivaa ja silti välttämätöntä? Päättäjät olivat selkä seinää vasten kriisin kärjistymisen takia Päätökset ovat herättäneet ristiriitaisia tunteita Taulukko 2 Rahaliiton kriisipaketti toukokuussa 2010 Euroopan keskuspankki EU/euroalue Kans.väl. valuuttarahasto Jäsenmaat Valtioiden jvk-lainojen ostaminen markkinoilta 3- ja 6-kuukauden rahoituksen tarjoaminen pankeille Keskuspankkirahoituksen vakuusvaatimusten höllentäminen Valmius valtioiden hätärahoitukseen, yhteensä lähes 600 mrd. euroa VKS:n tiukentamisen valmistelu käyntiin Kilpailukyvyn seuranta agendalle Valmius valtioiden hätärahoitukseen, yhteensä lähes 300 mrd. euroa Sopeutumisohjelmien laatiminen tarvittaessa Toimia finanssipolitiikan tiukentamiseksi (Kreikan lisäksi mm. Portugali, Espanja, Ranska) Valuuttaswappeja muiden keskuspankkien kanssa Pysyvän kriisinhallintajärjestelmän valmistelu Näytä lisää
Toimittanut Vesa Kanniainen Euron tulevaisuus SUOMEN VAIHTOEHDOT 1 2 Euron tulevaisuus SUOMEN VAIHTOEHDOT TOIMITTAJA: VESA KANNIAINEN KUSTANTAJA: AJATUSPAJA LIBERA EUROTHINKTANK-TYÖRYHMÄN JÄSENET: Vesa Lisätiedot 1 YTIMESSÄ. Euroaiheiset helmet. julkaistu useita Euroopan unionia ja
1 YTIMESSÄ Euroaiheiset helmet Viime vuosien aikana Ytimessä on julkaistu useita Euroopan unionia ja Eurooppaa käsitteleviä artikkeleita. EU-teeman kunniaksi kokosimme muutaman vanhan helmen liitteeksi. Lisätiedot Fredi lauloi joskus 1960-luvulla balladia
VALOKEILASSA EUROOPAN UNIONIN POLITIIKKA Talous- ja rahaliitto euro Vakauden, kasvun ja vaurauden edistäminen unionissa Unionin kasvua edistävä taloudellinen ympäristö perustuu hyvin toimivaan talous- Lisätiedot Vakaampi talous- ja rahaliitto
Vakaampi talous- ja rahaliitto Helmikuu 2015 1 Esipuhe Talous- ja rahaliitto EMU raamittaa keskeisesti Suomen taloudellista toimintaympäristöä. EMU on tuonut Suomelle matalat korot ja aiempaa vakaamman Lisätiedot Talousnäkymät Tammikuu 2010
Talousnäkymät Tammikuu 2010 Numeroyhteenveto Keskeisiä tunnuslukuja...5 Korot... 6 Valuutat... 6 Päätoimittaja Martti Nyberg martti.nyberg@nordea.com Puh. +358 9 1655 9941 Mennyt painoon 14.1.2010 Talousnäkymät Lisätiedot VALTIONVELAN KOOSTUMUS JA VALTIONVELAN KORKOPREEMIO EUROALUEELLA MARKUS AALTONEN
VALTIONVELAN KOOSTUMUS JA VALTIONVELAN KORKOPREEMIO EUROALUEELLA MARKUS AALTONEN PRO GRADU-TYÖ JYVÄSKYLÄN YLIOPISTO KAUPPAKORKEAKOULU 2012 AUTHOR Markus Aaltonen Department of Economics Jyväskylä University Lisätiedot Euro vai ei? Eurokriisi ja Suomen vaihtoehdot. Toimittanut Simo Grönroos
Euro vai ei? Eurokriisi ja Suomen vaihtoehdot Toimittanut Simo Grönroos 1 Sisällysluettelo Esipuhe................................................ 5 Esko Seppänen: Kriisin kyydillä liittovaltioon................... Lisätiedot VA S E M MI S TO F O O R U MI N. raportteja 1/2015. Jussi Ahokas & Lauri Holappa. Ankeudesta aurinkoon. Loppu investointilamalle
VA S E M MI S TO F O O R U MI N raportteja 1/2015 Jussi Ahokas & Lauri Holappa Ankeudesta aurinkoon Loppu investointilamalle AJATUSPAJA VASEMMISTOFOORUMIN RAPORTTEJA-SARJASSA julkaistaan selvityksiä ja Lisätiedot Talouskriisi ja keskuspankkien muuttuva rooli. Erkki Liikanen
Kansantaloudellinen aikakauskirja 110. vsk. 1/2014 Talouskriisi ja keskuspankkien muuttuva rooli Erkki Liikanen Suurilla talouskriiseillä on usein ollut käänteentekevä vaikutus siihen, miten talouspolitiikan Lisätiedot Velkaantunut talous veitsenterällä
Suomen Attacin talouskatsaus Syksy 2009 Velkaantunut talous veitsenterällä 2 Velkaantunut talous veitsenterällä Julkaisija Attac ry Julkaisuajankohta lokakuu 2009 Kirjoittajat Jussi Ahokas Lauri Holappa Lisätiedot Eurokriisistä eteenpäin
Teppo Eskelinen & Matti Ylönen (toim.) Eurokriisistä eteenpäin Vasemmistolaista talouspolitiikkaa 1 2 Eurokriisistä eteenpäin Vasemmistolaista talouspolitiikkaa 3 Kansan Sivistyön Liitto KSL ry Tomittaneet: Lisätiedot 2007 2007 TOMUS 2007 VUOSIKERTOMUS VUOSIKER 2007 2007 2007 2007 2007 2007 2007 ANKKI 2007 KESKUSP AN 2007 OOP EUR
FI EUROOPAN KESKUSPANKKI VUOSIKERTOMUS VUOSIKERTOMUS Vuonna 2008 kaikkien EKP:n julkaisujen kuva-aiheet on valittu 10 euron setelistä. VUOSIKERTOMUS Euroopan keskuspankki, 2008 Käyntiosoite Kaiserstrasse Lisätiedot Talouspolitiikan ajatuksia
Sitran selvityksiä 71 Talouspolitiikan ajatuksia kun Eurooppa viipyy hitaassa kasvussa Jaakko Kiander Lokakuu 2013 2 Sisällys Esipuhe 3 Tiivistelmä 4 Summary 5 1 Johdanto Mistä kasvun eväät velkakriisin Lisätiedot HYVINVOINTIVALTIO 2010-LUVULLA MITÄ KELLO ON LYÖNYT? Heikki Taimio (toim.)
HYVINVOINTIVALTIO 2010-LUVULLA MITÄ KELLO ON LYÖNYT? Heikki Taimio (toim.) Raportteja 30 Helsinki 2015 Raportteja 30 ISBN 978 952 209 138 3 (painettu) ISBN 978 952 209 139 0 (pdf) ISSN 1795 2832 (painettu) Lisätiedot Yhteisvaluutta nykymuodossaan on itsetuhoinen järjestelmä. Suomentanut Ilkka Terho
Yhteisvaluutta nykymuodossaan on itsetuhoinen järjestelmä. Suomentanut Ilkka Terho Sepänkatu 9, 00150 Helsinki www.eetoskustannus.fi 2010 Ludwig von Mises Institute 2011 Terra Libertas Ulkoasu & taitto Lisätiedot Talouspolitiikan koordinaation kehittäminen EU-alueella*
Kansantaloudellinen aikakauskirja 95. vsk. 2/1999 Ilkka Kajaste Talouspolitiikan koordinaation kehittäminen EU-alueella* ILKKA KAJASTE Finanssineuvos Valtiovarainministeriö Samoihin aikoihin, kun Euroopan Lisätiedot Finanssikriisien taustalla on ollut rahapolitiikan liiallinen keveys
haastattelu Heikki Taimio Erikoistutkija Palkansaajien tutkimuslaitos heikki.taimio@labour.fi Kuvat maarit kytöharju Finanssikriisien taustalla on ollut rahapolitiikan liiallinen keveys - professori Vesa Lisätiedot SUHDANTEET JA RAHOITUSMARKKINAT
SUHDANNEKATSAUS SYYSKUU 1 SUHDANTEET JA RAHOITUSMARKKINAT Syyskuu 11.9.1 Sisältö Kansainvälinen talous Kuviot 1 Kotimaiset suhdanteet 11 Kuviot ja taulukot 17 Ennustetaulukot 19 SUOMI 1 11 Ennuste 1 Ennuste Lisätiedot Laman opetukset Suomen 1990-luvun kriisin syyt ja seuraukset
VATT-JULKAISUJA 27:5 VATT PUBLICATIONS 1990-luvun talouskriisi Suomen Akatemian tutkimusohjelma: Laman opetukset Suomen 1990-luvun kriisin syyt ja seuraukset Jaakko Kiander VALTION TALOUDELLINEN TUTKIMUSKESKUS Lisätiedot Antti Alaja (toim.) Oikeudenmukainen verotus. mistä rahat yhteiseen hyvinvointiin?
Antti Alaja (toim.) Oikeudenmukainen verotus mistä rahat yhteiseen hyvinvointiin? Kirjoittajat /Kalevi Sorsa -säätiö rs Kansi ja ulkoasu: Harri Heikkilä Gummerus Kirjapaino Oy, Jyväskylä 2009 ISBN 978-952-5689-16-7 Lisätiedot Miten Suomi voidaan pelastaa
Miten Suomi voidaan pelastaa TALOUSPOLIITTINEN MANIFESTI Vesa Kanniainen Jukka Ala-Peijari Heikki Koskenkylä Tuomas Malinen Ilkka Mellin Sami Miettinen 1 2 Miten Suomi voidaan pelastaa TALOUSPOLIITTINEN Lisätiedot EUROJÄRJESTELMÄN RAHAPOLIITTISET VÄLINEET
EUROJÄRJESTELMÄN RAHAPOLIITTISET VÄLINEET Hintavakauden ylläpitämiseksi eurojärjestelmällä on käytettävissään joukko rahapolitiikan välineitä, joilla vaikutetaan markkinakorkoihin, säädellään pankkijärjestelmän Lisätiedot c. K. A. LARMO Kilpailulla kannattavuuteen PAUL PAAVELA Finanssipolitiikan linjat REINO HJERPPE K'Ulutus:verotuksesta
PAUL PAAVELA Finanssipolitiikan linjat REINO HJERPPE K'Ulutus:verotuksesta HENRI J. VARTIAINEN Vapaakauppa, kasvu, sopeutuminen VESA KANNIAINEN Vielä differensseistä c. K. A. LARMO Kilpailulla kannattavuuteen Lisätiedot IEUROOPAN KESKUSPANKKI KUUKAUSIKATSAUS 03 2007 KUUKAUSIKATSAUS MAALISKUU
Kansantaloudellinen aikakauskirja 19. vsk. 1/213 Mistä Suomen vaihtotaseen heikkeneminen johtuu, ja mitä sille pitäisi tehdä? * Lauri Kajanoja Johtava neuvonantaja Suomen Pankki Suomen vaihtotaseen kääntyminen Lisätiedot Bo Rönngren, Malte Segerdahl ja Martin Viredius Työllä on hintansa
Bo Rönngren, Malte Segerdahl ja Martin Viredius Työllä on hintansa Sosiaalisen polkumyynnin torjunta kuljetusalalla POHJOISMAINEN KULJETUSTYÖVÄEN FEDERAATIO 2008 Kirjoittajat: Bo Rönngren, Malte Segerdahl Lisätiedot Talousnäkymät Tammikuu 2008
Talousnäkymät Tammikuu 8 Sisältö Numeroyhteenveto Maailma Keskeisiä tunnuslukuja... YLEISKATSAUS Kasvunäkymät heikentyvät ja inflaatioriskit kasvavat... Korot... 7 YHDYSVALLAT Valuutat... 7 Kohti taantumaa?...8 Lisätiedot Antti Soikkeli 0348088. Ohjaaja: Elena Fedorova
LAPPEENRANNAN TEKNILLINEN YLIOPISTO Kauppatieteiden tiedekunta Kauppatieteiden kandidaatin tutkinnon tutkielma Talousjohtaminen Viimeisin finanssikriisi ja sen vaikutus suurimpiin yrityksiin Helsingin Lisätiedot 2016 © DocPlayer.fi Yksityisyyskäytäntö | Palveluehdot | Palaute